|  |  |  |
| --- | --- | --- |
|  | | **Πύργος,** 26-2-2016  **Αρ. Πρωτ:** 3071 |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ**  **ΕΡΕΥΝΑΣ & ΘΡΗΣΚΕΥΜΑΤΩΝ**  **ΠΕΡΙΦ. Δ/ΝΣΗ Α/ΘΜΙΑΣ & Β/ΘΜΙΑΣ**  **ΕΚΠΑΙΔΕΥΣΗΣ ΔΥΤΙΚΗΣ ΕΛΛΑΔΟΣ**  **Δ/ΝΣΗ B/ΘΜΙΑΣ ΕΚΠ/ΣΗΣ ΗΛΕΙΑΣ**  **ΣΧΟΛΙΚΕΣ ΔΡΑΣΤΗΡΙΟΤΗΤΕΣ**  **Υπεύθυνη: Τίτα Τερζή** | | **ΠΡΟΣ:** Σχολικές μονάδες ΔΕ Ηλείας  **ΚΟΙΝ.:** Όπως ο πίνακας αποδεκτών |
| **Ταχ. Δ/νση:** | **Μανωλοπούλου 31- Διοικητήριο** |
| **Τ.Κ - Πόλη:** | **27100 - ΠΥΡΓΟΣ** |
| **Τηλέφωνο :** | **2621360310 / 6974816450** |
| **Fax :** | **2621360313- 563** |  |
| **e-mail :**  **Ιστότοπος:** | [**ysdilei@sch.gr**](mailto:ysdilei@sch.gr)**,** [**grayilei@sch.gr**](mailto:grayilei@sch.gr)  **http://blogs.sch.gr/grayilei/** |
|  |  |
|  |  |

**ΘΕΜΑ: «Μαθητικός Διαγωνισμός Έκθεσης Συλλόγου Πλατανιτών Μεσσηνίας»**

**ΣΧΕΤ.:** Υπ΄ αριθ.207354/Δ2/17-12-2015 έγγραφο ΥΠΠΕΘ

Σας γνωρίζουμε ότι για όγδοη συνεχή χρονιά προκηρύσσεται ο μαθητικός διαγωνισμός έκθεσης του Πολιτιστικού Συλλόγου Πλατανιτών Μεσσηνίας «Η Αγία Ελένη» στη μνήμη της Νότας Αρνόκουρου. Ο διαγωνισμός αφορά μαθητές Γ΄ Γυμνασίου και Α’, Β’, Γ’ Λυκείου, οι οποίοι ανήκουν στην αρμοδιότητα των Διευθύνσεων Δευτεροβάθμιας Εκπαίδευσης Ηλείας και Μεσσηνίας.

Η δραστηριότητα είναι εγκεκριμένη από το Υπουργείο Παιδείας, Έρευνας και Θρησκευμάτων, σύμφωνα με το υπ’ αριθμ. 207354/Δ2/17-12-2015 έγγραφο της Γενικής Δ/νσης Σπουδών Π/θμιας και Δ/θμιας Εκπ/σης, Δ/νσης Σπουδών, Προγραμμάτων και Οργάνωσης Δ/θμιας Εκπ/σης, Τμήματος Γ΄ Μαθητικής Μέριμνας και Σχολικής Ζωής, έχει προαιρετικό χαρακτήρα και θα διεξαχθεί εκτός ωρών διδασκαλίας των σχολικών μονάδων.

Για την τρέχουσα σχολική χρονιά, το θέμα του διαγωνισμού είναι: «***Να επισημάνετε ένα κοινωνικό ή περιβαλλοντικό πρόβλημα που θεωρείτε σημαντικό για να αναπτύξετε εθελοντική δράση. Να προσδιορίσετε τρόπους ευαισθητοποίησης της κοινής γνώμης και τρόπους ανάπτυξης δράσεων, με επίκεντρο τον χώρο της εκπαίδευσης»*.**

Τα γραπτά δοκίμια θα πρέπει να έχουν έκταση από 400 έως 700 λέξεις, και τα στοιχεία των μαθητών (ονοματεπώνυμο, τάξη και σχολείο φοίτησης) θα πρέπει να αναγράφονται σε ξεχωριστή σελίδα, η οποία θα προηγείται του κειμένου. Καταληκτική ημερομηνία ορίζεται η **Τετάρτη 6 Απριλίου 2016**, οπότε και θα συγκεντρωθούν με ευθύνη των Διευθυντών των Σχολείων τα γραπτά δοκίμια και θα αποσταλούν στις αντίστοιχες Διευθύνσεις Δευτεροβάθμιας Εκπαίδευσης Ηλείας και Μεσσηνίας, υπ’ όψη των Υπευθύνων Σχολικών Δραστηριοτήτων. Στη συνέχεια, θα βαθμολογηθούν από δύο (2) αξιολογητές με την εποπτεία των Σχολικών Συμβούλων Φιλολόγων (ΠΕ02).

Στα γραπτά δοκίμια που θα διακριθούν, θα απονεμηθούν χρηματικά έπαθλα ύψους 1500 € και βιβλία, με τη χορηγία του κ. Κωνσταντίνου Αρνόκουρου. Συγκεκριμένα, για το Γυμνάσιο τα χρηματικά έπαθλα θα είναι τα εξής: Α΄ Βραβείο: 300€, Β΄ Βραβείο: 200€ και Γ΄ Βραβείο: 150€. Για το Λύκειο: Α΄ Βραβείο: 400€, Β΄ Βραβείο: 300€ και Γ΄ Βραβείο: 200€.

Η απονομή των βραβείων θα πραγματοποιηθεί σε μια λαμπρή τελετή το καλοκαίρι, σε ημερομηνία η οποία θα οριστεί και θα γνωστοποιηθεί εγκαίρως στους ενδιαφερόμενους, στα Πλατάνια Τριφυλίας, στο θέατρο που έχει δημιουργήσει με προσωπικές του δαπάνες ο ευπατρίδης επιχειρηματίας κ. Κωνσταντίνος Αλ. Αρνόκουρος.

Για περισσότερες πληροφορίες οι ενδιαφερόμενοι μπορούν να απευθύνονται στα Γραφεία Σχολικών Δραστηριοτήτων Ηλείας και Μεσσηνίας, καθώς και στον Πολιτιστικό Σύλλογο Πλατανιτών Μεσσηνίας «Η Αγία Ελένη» (κ. Γεώργιος Φωτεινός, 6945797879).

Παρακαλούνται οι κ. Διευθυντές να ενημερώσουν τους εκπαιδευτικούς και τους μαθητές των σχολείων τους.

**Ο Δ/ντής της Δ/νσης Δ.Ε. Ηλείας**

**Δημητρέλλος Βασίλειος**

# ΠΕ04.02

**ΠΙΝΑΚΑΣ ΑΠΟΔΕΚΤΩΝ:**

* ΥΠΠΕΘ- Τμήμα Γ’
* Περιφ. Δ/νση Π/θμιας & Δ/θμιας Εκπ/σης Δυτ. Ελλάδας
* Περιφ. Δ/νση Π/θμιας & δ/θμιας Εκπ/σης Πελοποννήσου
* Γραφείο Σχολικών Συμβούλων Ηλείας
* Διεύθυνση ΔΕ Μεσσηνίας

(Υπεύθυνος Σχολικών Δραστηριοτήτων)

* Πολιτιστικός Σύλλογος Πλατανιτών Μεσσηνίας «Η Αγία Ελένη»